سراج قاسم تیلی

ملک کے معروف صنعتکار، تاجر اور چیئرمین بزنس مین گروپ

17 مئی 1953ء کو کراچی میں پیدا ہونے والے سراج قاسم تیلی نے گورنمنٹ کالج آف کامرس اینڈ اکنامکس سے 1974 میں گریجویشن مکمل کیا۔ 

انہوں نے ملکی معیشت اور پبلک سروس میں ہمیشہ بڑھ چڑھ کر کردار ادا کیا اوران کی خدمات کے اعتراف میں سابق صدر آصف علی زرداری نے انہیں 23 مارچ 2011ء کو  ستارہ امتیاز سے بھی نوازا۔

حکومت بھی کاروبار کے متعلق انتظامی معاملات میں قاسم تیلی سے رائے لیتی تھی۔

وہ بزنس مین گروپ کے سربراہ بھی تھے۔ ان کی ایک ملٹی نیشنل بیوریج کمپنی بھی ہے۔ کراچی میں ان کی رہائش ڈیفنس کے علاقے میں تھی

سراج قاسم تیلی کو کراچی کی آواز تصور کیا جاتا تھا اور انہوں نے ہمیشہ کراچی کے انفرا اسٹرکچر میں بہتری کے لیے آواز اٹھائی اور کوششیں بھی کیں،

کراچی چیمبر آف کامرس اینڈ انڈسٹری کے سابق صدر اور بی ایم جی گروپ کے سربراہ سراج قاسم تیلی پاکستان کے ایک کامیاب ترین و ہردلعزیز اور ممتاز صنعتکار و تاجر تھے اور کاروباری برادری کی مشکلات دور کرنے کے لئے اُنہوں نے ہمیشہ جانفشانی سے انتھک محنت کی اور کاروباری برادری بالخصوص ملک پاکستان کے لئے گراں قدر خدمات انجام دی ہیں، 

سراج قاسم تیلی پاکستان بیوریج لمیٹڈ کے ڈائریکٹر تھے، مرحوم نے مائی کراچی کے نام سے ایک کامیاب ایگزی بیشن بھی شروع کی تھی،

سراج قاسم تیلی بیٹے کی منگنی کے سلسلے میں دبئی گئے ہوئے تھے،جہاں انہیں طبیعت خراب ہونے پر ہسپتال منتقل کیا گیا، وہ دو روز سے وینٹی لیٹر پر تھے ، دل کا دورہ پڑا جو جان لیوا ثابت ہوا

8 نومبر 2020ء کو دبئی میں وفات پاگئے ،

حوالہ جات